
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra    proiectului    de     Lege   privind aprobarea Ordonanţei Guvernului nr. 105/1999 pentru modificarea şi completarea Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare



Biroul permanent al Camerei Deputaţilor a transmis, cu adresa nr. 320 din 6 septembrie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege   privind aprobarea Ordonanţei Guvernului nr. 105/1999 pentru modificarea şi completarea Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare.



În şedinţa din 22 septembrie 1999, comisia a analizat proiectul de lege şi a hotărât, cu majoritate de voturi, să nu îi acorde aviz favorabil. Motivele   ce au stat la baza acestei decizii nu ţin de fondul problemei, care – s-a apreciat în cursul dezbaterilor din Comisie – este corect identificat şi trebuie să-şi găsească o soluţionare justă şi echitabilă, ci de faptul că adoptarea formulei din Ordonanţa de urgenţă nr. 105/1999 iese din limitele cronologice şi din alte coordonate specifice ale Decretului-lege nr. 118/1990. 

Ca urmare, a învins punctul de vedere care s-a pronunţat pentru elaborarea unei soluţii paralele Decretului-lege nr. 118/1990 şi strict adecvată particularităţilor categoriei de persoane persecutate din  motive etnice şi rasiale începând de la 30 august 1940 până la 6 martie 1945.

PREŞEDINTE,

Marţian Dan

